cyanic-selkie/wikianc huggingface dataset:
Διοργανώσεις Ε.Π.Σ. Λέσβου 2018–19
Για την περίοδο 2018–19, η Ένωση Ποδοσφαιρικών Σωματείων Λέσβου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λέσβου.
Η πρωταθλήτρια της ΕΠΣ Λέσβου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λέσβου, αποκτά το δικαίωμα συμμετοχής στο Κύπελλο Ελλάδας.
Α΄ Κατηγορία
Στην Α κατηγορία συμμετείχαν 17 ομάδες. Στην πρώτη φάση του πρωταθλήματος χωρίστηκαν σε δυο ομίλους. Οι τέσσερεις πρώτοι κάθε ομίλου στη δεύτερη φάση σχημάτισαν νέο όμιλο 8 ομάδων για την ανάδειξη του πρωταθλητή. Οι υπόλοιπες ομάδες (από την 5η θέση και κάτω στους ομίλους της πρώτης φάσης) σχημάτισαν όμιλο των 9 μάδων για τις θέσεις του υποβιβασμού. Την πρώτη θέση κατέκτησε ο Όλυμπος Αγιάσου που στη συνέχεια επικράτησε και στους τελικούς του πρωταθλήματος ΕΠΣΛ επί του πρωταθλητή Λήμνου. Ο Όλυμπος, πάντως, ανακοίνωσε οτι δε θα συμμετάσχει στο πρωτάθλημα της Γ΄ Εθνικής Ερασιτεχνικής κατηγορίας. Τρεις ομάδες υποβιβάζονται στη Β και η 14η (6η στον όμιλο υποβιβασμού της Β φάσης θα έδινε αγώνα μπαράζ με τη 2η της Β κατηγορίας.
Πρώτη Φάση
Πηγή: ΕΠΣ Λέσβου Πηγή: ΕΠΣ Λέσβου
Δεύτερη Φάση
Πηγή: ΕΠΣ Λέσβου Πηγή: ΕΠΣ Λέσβου
Ο Παλλεσβιακός στον αγώνα μπαράζ με τον ΕΜΑΣ Φίλια, 2ο στη Β κατηγορία , ηττήθηκε 0-3 και υποβιβάστηκε.
Β΄ Κατηγορία
Στη Β κατηγορία συμμετείχαν 15 συνολικά ομάδες σε έναν όμιλο. Η πρωταθλήτρια ανέρχεται στην Α κατηγορία και η δεύτερη στη βαθμολογία δίνει αγώνα διαβάθμισης με την 14η ομάδα της ενιαίας κατάταξης της Α κατηγορίας.
Πηγή: ΕΠΣ Λέσβου
Α1 Κατηγορία Λήμνου
Οι 12 σύλλογοι που συμμετείχαν (δε δήλωσε συμμετοχή ο Αητός Πλάκας Παναγιάς) αγωνίστηκαν σε πρωτάθλημα δυο γύρων. Πηγή: ΕΠΣ Λέσβου
Play Off
Στα Play Off την πρώτη θέση κατέκτησε η Ηφαιστία Κοντοπουλίου. Οι ομάδες ξεκίνησαν με μπόνους τους μισούς βαθμούς που συγκέντρωσαν στην κανονική περίοδο καθώς και βαθμούς ανάλογα με τη θέση που τερμάτισαν Πηγή: ΕΠΣ Λέσβου
Τελικός Πρωταθλήματος ΕΠΣ Λέσβου
Στους δυο τελικούς αγώνες ο πρωταθλητής Λέσβου Όλυμπος Αγιάσου επικράτησε της πρωταθλήτριας Λήμνου Ηφαιστίας Κοντοπουλίου. Ο Όλυμπος δε δήλωσε συμμετοχή στη Γ΄ Εθνική και αγωνίστηκε εκ νέου στο τοπικό πρωτάθλημα.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Λέσβου.
Εξωτερικοί σύνδεσμοι
Κατηγορία:Ε.Π.Σ. Λέσβου Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Τζάκοπο Πέρι
Ο Τζάκοπο Πέρι (Jacopo Peri, 20 Αυγούστου 1561 – 12 Αυγούστου 1633) ήταν Ιταλός συνθέτης και τραγουδιστής της περιόδου της ύστερης Αναγέννησης. Θεωρείται πρωτεργάτης της όπερας και τα έργα Δάφνη (περ. 1597) και Ευρυδίκη (1600) αντιπροσωπεύουν τα πρώτα του είδους τους.
Γεννήθηκε στη Ρώμη και σπούδασε μουσική στη Φλωρεντία με τον Κριστόφανο Μαλβέτσι. Εργάστηκε ως οργανίστας και τραγουδιστής σε πολλές εκκλησίες, ενώ στη συνέχεια βρέθηκε υπό την αιγίδα του Οίκου των Μεδίκων. Εκεί άρχισε να γράφει τα πρώτα του μουσικά έργα, ως επί το πλείστο μαδριγάλια, ιντερμέδια και θεατρική μουσική.
Τη δεκαετία του 1590 γνωρίζει τον Τζάκοπο Κόρσι, φλωρεντινό πάτρονα και χορηγό μουσικών παραστάσεων. Με την πεποίθηση ότι η σύγχρονή τους τέχνη ήταν υποδεέστερη των Αρχαίων Ελλήνων και Ρωμαίων, αποπειράθηκαν να αναβιώσουν την αρχαιοελληνική τραγωδία, τουλάχιστον στο βαθμό που την κατανοούσαν. Ήδη από την προηγούμενη δεκαετία υπήρχαν παρόμοιες απόπειρες της Φλωρεντινής Καμεράτας για παρόμοιες αναβιώσεις, με αποτέλεσμα τα πρώτα έργα μονωδίας με συνοδεία συνεχούς βάσιμου, εξέλιξη του οποίου είναι η άρια και το ρετσιτατίβο. Σε συνεργασία με τον ποιητή Οττάβιο Ρινουντσίνι έγραψαν τη Δάφνη· παρότι πλέον θεωρείται πως απέχει παρασάγγας απ' αυτό που οι Αρχαίοι Τραγικοί θα αναγνώριζαν, εντούτοις γεννήθηκε ένα νέο είδος που αποτέλεσε τον θεμέλιο λίθο του είδους που σήμερα αναγνωρίζουμε ως όπερα.
Λίγα χρόνια αργότερα, ο Πέρι συνεργάστηκε και πάλι με τον Ρινουντσίνι, αυτή τη φορά στο έργο "Ευρυδίκη". Η παγκόσμια πρώτη έλαβε χώρα στις 6 Οκτωβρίου του 1600 και αντίθετα με τη "Δάφνη" σώζεται μέχρι σήμερα. Καινοτομία αποτέλεσε η χρήση του ρετσιτατίβο, μια μορφή μουσικής ημι-απαγγελίας, που τοποθετούνταν ανάμεσα σε άριες και χορωδιακά, εξυπηρετώντας τη ροή της πλοκής.
Ο Πέρι έγραψε αρκετές ακόμη όπερες, συχνά σε συνεργασία με άλλους συνθέτες, καθώς και άλλα κομμάτια, κυρίως σχετιζόμενα με το θέαμα. Τα έργα του παίζονται σπάνια στις μέρες μας και μάλιστα, συγκρινόμενα μ' αυτά του πρωτοπόρου Κλαούντιο Μοντεβέρντι, ήδη την εποχή τους φαινόντουσαν παλιομοδίτικα. Ο Πέρι ωστόσο θα μείνει στην ιστορία, τόσο για τη γέννεση του νέου είδους, όσο και για τον βαθμό που επηρέασε τις μετέπειτα γενεές συνθετών.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες της Αναγέννησης Περι Κατηγορία:Συνθέτες του Μπαρόκ
Τζιν Μπάτεν
Η Τζιν Γκάρντνερ Μπάτεν (Jean Gardner Batten, 15 Σεπτεμβρίου 1909 – 22 Νοεμβρίου 1982) ήταν Νεοζηλανδή αεροπόρος.
Βιογραφία
Γεννημένη στη Ροτορούα, έγινε η πιο γνωστή διεθνώς Νεοζηλανδή της δεκαετίας του 1930, πραγματοποιώντας έναν πλήθος σόλο πτήσεων σε όλο τον κόσμο που έσπασαν ρεκόρ. Έκανε την πρώτη στην ιστορία σόλο πτήση από την Αγγλία στη Νέα Ζηλανδία το 1936.
Η Τζέιν Μπάτεν (που ονομάστηκε "Jane" κατά τη γέννησή της, όμως το όνομά της έγινε σύντομα σε "Jean") ήταν κόρη του χειρουργού οδοντιάτρου Φρέντερι Μπάτεν και της Έλεν Μπάτεν (η μητέρα της έγινε ένθερμη υποστηρικτής της στην επιλογή της να ακολουθήσει την καριέρα του αεροπόρου). Είχε δύο μεγαλύτερα αδέλφια. Το 1913 η οικογένεια μετακόμισε στο Όκλαντ. Το 1924 η Μπάτεν γράφτηκε σε Κολέγιο θηλέων στη Ρεμουέρα στο Όκλαντ, όπου σπούδασε μπαλέτο και πιάνο. Αν και ήταν ταλαντούχα πιανίστας, σε ηλικία 18 ετών αποφάσισε να γίνει πιλότος όταν ο Αυστραλιανός πιλότος Charles Kingsford Smith την πήρε μαζί του σε μια πτήση στο Southern Cross αεροπλάνο του. Το 1929 η ίδια και η μητέρα της μετακόμισαν στην Αγγλία, για να ενταχθούν στη λέσχη London Aeroplane Club. Έκανε την πρώτη σόλο πτήση της το 1930 και είχε αποκτήσει την ιδιωτική και επαγγελματική άδειά της μέχρι το 1932, αφού δανείστηκε 500 £ για να πληρώσει τις 100 ώρες χρόνου πτήσης που απαιτούνταν από τον Φρεντ Τρούμαν, έναν Νεοζηλανδό πιλότο που υπηρετούσε στη Βασιλική Πολεμική Αεροπορία και που ήθελε να την παντρευτεί. Μετά την ολοκλήρωση της "Β" άδειάς της το Δεκέμβριο του 1932, άφησε τον Τρούμαν και στράφηκε προς τον Victor Dorée, ο οποίος δανείστηκε 400 £ από τη μητέρα του για να αγοράσει στην Μπάτεν ένα διπλάνο Gipsy Moth. Σύμφωνα με το NZ History Online «το να μαζεύει χρήματα εκμεταλλευόμενη τις σχέσεις της με τους άνδρες, ήταν ένα θέμα που συνεχίστηκε σε όλη την καριέρα της.»
Τον Μάιο του 1934, η Μπάτεν πέταξε σόλο με επιτυχία από την Αγγλία στην Αυστραλία με το Gipsy Moth. Το ταξίδι της, των 14 ημερών και 22 ωρών, έσπασε το υπάρχον μέχρι τότε ρεκόρ της πτήσης Αγγλία-Αυστραλία της Αγγλίδας αεροπόρου Έιμι Τζόνσον με διαφορά πάνω από τέσσερις ημέρες. Για αυτό της το επίτευγμα και για τις επόμενες πτήσεις ρεκόρ, της απονεμήθηκε το Harmon Trophy τρεις φορές (1935, 1936, 1937). Επίσης έλαβε ένα συμβόλαιο χορηγίας από την πετρελαϊκή εταιρεία Castrol. Το βιβλίο της Μπάτεν σχετικά με το σόλο ταξίδι της, εκδόθηκε από τους Jackson and O'Sullivan Ltd το 1934. Η Μπάτεν ταξίδεψε με πλοίο προς τη Νέα Ζηλανδία μαζί με το αεροσκάφος της Gipsy Moth (το οποίο δεν μπορούσε να πετάξει καταμήκος της θάλασσας της Τασμανίας και έκανε μια εναέρια περιοδεία έξι εβδομάδων εκεί πριν επιστρέψει στην Αγγλία.
Μετά την πρώτη πτήση της στην Αυστραλία, αγόρασε ένα Percival Gull Six μονοπλάνο G-ADPR, το οποίο ονομάστηκε Jean. Το 1935 έκανε παγκόσμιο ρεκόρ πετώντας από την Αγγλία στη Βραζιλία με το Percival Gull, για το οποίο της απονεμήθηκε το μετάλλιο του Τάγματος του Σταυρού του Νότου, κάνοντάς της το πρώτο πρόσωπο εκτός Βασιλείας να έχει τιμηθεί με αυτόν τον τρόπο. Το 1936 έκανε ακόμα ένα παγκόσμιο ρεκόρ με τη σόλο πτήση της από την Αγγλία προς τη Νέα Ζηλανδία. Στη γενέτειρα της τη Ροτορούα τιμήθηκε από τους ντόπιους Μαορί, όπως είχε γίνει και μετά το ταξίδι της το 1934. Της δόθηκε ένας μανδύας με φτερό αρχηγού και ο τίτλος της Hine-o-te-Rangi (Κόρη των ουρανών). Στην Μπάτεν έγινε Διοικητής του Τάγματος της Βρετανικής Αυτοκρατορίας (CBE) το 1936 και της απονεμήθηκε επίσης ο Σταυρός του Ιππότη της Γαλλικής Λεγεώνας της Τιμής το ίδιο έτος. Επίσης το 1936, για δεύτερη συνεχή χρονιά, η Μπάτεν τιμήθηκε και πάλι με το βραβείο Britannia Trophy της Royal Aero Club Britannia για τις περισσότερες αξιέπαινες επιδόσεις στον τομέα της αεροπορίας κατά τη διάρκεια του προηγούμενου έτους.
Το 1938 τιμήθηκε με το μετάλλιο του Fédération Aéronautique Internationale την υψηλότερη τιμή της αεροπορίας. Ήταν η πρώτη γυναίκα που λάμβανε αυτό το μετάλλιο. Καθ 'όλη τη δεκαετία του 1930 ήταν πολύ κοινωνική και έγινε φίλη με πολλούς άλλους διεθνείς αεροπόρους, όπως αυτή περιγράφει στην αυτοβιογραφία της.
Η αυτοβιογραφία της Μπάτεν, My Life, δόθηκε στη δημοσιότητα από τον George G. Harrap το 1938 και είναι διαθέσιμη στο ίντερνετ από το τμήμα New Zealand Electronic Text Centre της βιβλιοθήκης του πανεπιστημίου Victoria University of Wellington. Μια εκτενής έκδοση εκδόθηκε με τον τίτλο Alone in the Sky' από τον N.Z. Technical books'' το 1979.
Λόγω της εντυπωσιακής και λαμπερής εμφάνισής της σε δεξιώσεις (πάντα είχε μαζί της ένα λευκό φόρεμα από μετάξι στις ρεκόρ-πτήσεις της και πάντα διόρθωνε το κραγιόν της πριν να βγει από το αεροσκάφος της) και της μετέπειτα μοναχικής ζωής της, η Μπάτεν έγινε γνωστή ως η "Γκρέτα Γκάρμπο των αιθέρων". Τον Οκτώβριο του 2008, γράφτηκε ένα μιούζικαλ με τίτλο Γκάρμπο των Ουρανών από τον Paul Andersen-Gardiner και τη Ρεβέκκα Hornblow και έκανε την πρεμιέρα του στο Opunake από τους Opunake Players στο Lakeside Playhouse. Βασίστηκε στη βιογραφία του Ian Mackersey.
Κληρονομιά
Τα κτήρια των κοιτώνων στο Macleans College, στο Howick Intermediate, στο Pukekohe Intermediate School, στο Westlake Girls High School, στο Southland Girls' High School, στο Forrest Hill School, στο Tauranga Girls' College και στο Wellington Girls' College έχουν πάρει το όνομά τους από αυτήν, καθώς και το Μπάτεν (Μπλε) Κτήριο στο Orewa College και το σύστημα whanau του Aorere College στο Νότιο Ώκλαντ. Ένα δημοτικό σχολείο στο Mangere έχει πάρει το όνομά της όπως και δρόμοι στο Ώκλαντ, στο Κράιστσερτς, στο Mount Maunganui, στο Ουέλλινγκτον, στο Ουέλλινγκτον του Λονδίνου και στη γενέτειρά της Ροτορούα. Το ιστορικό κτίριο Jean Batten στη γωνία των δρόμων Fort και Shortland στο Ώκλαντ έχει ενσωματωθεί στο νέο κτήριο της έδρας της Τράπεζας της Νέας Ζηλανδίας και το International Terminal του Αεροδρομίου του Ώκλαντ επίσης φέρει το όνομά της. Το αεροσκάφος Percival Gull G-ADPR με το οποίο έκανε το πρώτο της σόλο ταξίδι από την Αγγλία στη Νέα Ζηλανδία το 1936 καθώς και πολλά άλλα ταξίδια που έσπασαν ρεκόρ τώρα βρίσκεται κρεμασμένο στο Jean Batten International Terminal.
Ένα χάλκινο γλυπτό της Μπάτεν βρίσκεται στο κεντρικό τερματικό σταθμό του Regional Airport Rotorua και αναμνηστικά πάνελ έχουν τοποθετηθεί στο κτίριο. Ένα μικρό πάρκο στο κέντρο της πόλης Ροτορούα έχει το όνομά της.
Τον Σεπτέμβριο του 2009, ένα Qantas Boeing 737 ZK-ZQA, το πρώτο Διεθνής κατάταξης αεροσκάφους του είδους του και ένα Qantas 75ου 737 ονομάστηκαν Μπάτεν.
Επίσης, το Σεπτέμβριο του 2009, ένας δρόμος στην περιοχή της Πάλμα, όπου πέθανε η Μπάρτεν μετονομάστηκε σε Carrer de Jean Batten, ή οδός Jean Batten.
Το 2016, η Google Doodle τιμά τα 107α γενέθλιά της.
Βιβλιογραφία
Κατηγορία:Νεοζηλανδοί πιλότοι Κατηγορία:Διοικητές του Τάγματος της Βρετανικής Αυτοκρατορίας
Πηγαδάκι (αποσαφήνιση)
Με το όνομα Πηγαδάκι αναφέρονται στην Ελλάδα οι παρακάτω οικισμοί:
Κατηγορία:Αποσαφηνίσεις ελληνικών τοπωνυμίων
Θέατρο Γιούλιους Σουοβάτσκι (Κρακοβία)
Το Θέατρο Γιούλιους Σουοβάτσκι (Teatr im. Juliusza Słowackiego w Krakowie) είναι εκλεκτικισμικό θέατρο-όπερα του 19ου αιώνα στην καρδιά της Κρακοβίας, στην Πολωνία και αποτελεί Μνημείο Παγκόσμιας Κληρονομιάς της UNESCO. Κατασκευάστηκε το 1893 και διαμορφώθηκε σύμφωνα με μερικά από τα καλύτερα ευρωπαϊκά μπαρόκ και εκλεκτικισμικά θέατρα, όπως η Οπερά Γκαρνιέ στο Παρίσι. Το θέατρο πήρε το όνομά του από τον Πολωνό ποιητή Γιούλιους Σουοβάτσκι το 1909 και το 1978 εγγράφηκε μαζί με το Ιστορικό Κέντρο της Κρακοβίας στο Μητρώο Παγκόσμιας Κληρονομιάς.
Ιστορία
Τα εγκαίνια πραγματοποιήθηκαν με ένα πρόγραμμα που αποτελείτο από αποσπάσματα από το Zemsta του Αλεξάντερ Φρέντρο, το Balladyna του Γιούλιους Σουοβάτσκι και το Konfederaci Barscy του Άνταμ Μιτσκιέβιτς. Το θέατρο ανέβασε την πρώτη του μεγάλου μήκους παραγωγή, το Śluby Panieńskie του Φρέντρο, τέσσερις ημέρες αργότερα.
Κατά τη διάρκεια της κατοχής της Πολωνίας από τη Ναζιστική Γερμανία, το θέατρο διοικούνταν από γερμανικό θίασο. Το τελευταίο πολωνικό έργο για τα επόμενα 6 χρόνια δημιουργήθηκε το φθινόπωρο του 1939. Το θέατρο άνοιξε ξανά για το πολωνικό κοινό τον Φεβρουάριο του 1945.
Πολιτιστική σημασία
Το Θέατρο έγινε η γενέτειρα της θεατρικής ιδέας του κινήματος της Νέας Πολωνίας και συνδέθηκε στενά με την εκ νέου ανακάλυψη του ρομαντικού δράματος, καθώς και με τις πρώτες παραγωγές έργων του Πολωνού εθνικού θεατρικού συγγραφέα Στανίσουαφ Βισπιάνσκι.
Η σημασία της πολωνικής ρομαντικής παράδοσης υπό την ξένη κατοχή και ιδιαίτερα η κληρονομιά του Σουοβάτσκι αντανακλάται στο πρώτο φεστιβάλ των έργων του που διοργανώθηκε εκεί το 1909. Ήταν εκείνη την εποχή που το Θέατρο υιοθέτησε το όνομα Σουοβάτσκι και έγινε γνωστό ως Θέατρο Γιούλιους Σουοβάτσκι.
Κατά τη διάρκεια του μεσοπολέμου, το θέατρο επισκιάστηκε από τη θεατρική σκηνή της Βαρσοβίας, αλλά παρόλα αυτά θεωρήθηκε ως μια από τις σημαντικότερες σκηνές στην Πολωνία. Το 1980, το Θέατρο Σουοβάτσκι ανέβασε την παγκόσμια πρεμιέρα του Ο Αδελφός του Θεού μας (Brat naszego boga) του Πάπα Ιωάννη Παύλου Β΄, μια παραγωγή της οποίας η σημασία ήταν πάνω από όλα πολιτική.
Εξωτερικοί σύνδεσμοι
Κατηγορία:Θέατρα στην Κρακοβία Κατηγορία:Κτίρια και κατασκευές στην Κρακοβία
Tiger Woods PGA Tour 06
Το Tiger Woods PGA Tour 06 είναι ένα αθλητικό βιντεοπαιχνίδι που αναπτύχθηκε από την EA Redwood Shores για τα GameCube, PlayStation 2, Xbox και Xbox 360, η Headgate Studios για την έκδοση Microsoft Windows και η Team Fusion για την έκδοση PlayStation Portable και δημοσιεύτηκε από την EA Sports για τα GameCube, Microsoft Windows, PlayStation 2, Xbox, PlayStation Portable και Xbox 360.
Πηγαδάκι Αιτωλοακαρνανίας
Το Πηγαδάκι είναι παράλιο χωριό στην Περιφερειακή Ενότητα Αιτωλοακαρνανίας με υψόμετρο 20 μέτρα, το οποίο βρίσκεται στα βόρεια της Αιτωλοακαρνανίας σε απόσταση 5 χλμ. ΒΔ. από την Αμφιλοχία. Είναι κτισμένος στα παράλια του Αμβρακικού κόλπου, ενώ μέσα από το χωριό περνάει η ΕΟ Αμφιλοχίας - Λευκάδας. Ως οικισμός αναφέρεται επίσημα για πρώτη φορά το 1981 να προσαρτάται στην τότε κοινότητα Σπάρτου. Σύμφωνα με το σχέδιο Καλλικράτης, μαζί με το Σπάρτο και τα Τρία Αλώνια αποτελούν την Τοπική Κοινότητα Σπάρτου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 40 κατοίκους. Με την απογραφή του 2001 είχε 616 κατοίκους.
Tiger Woods PGA Tour 06
Παιχνίδι
Το παιχνίδι διαθέτει διάφορους τύπους παιχνιδιού, συμπεριλαμβανομένης της ανάπτυξης παικτών γκολφ σε περιβάλλον προσομοίωσης PGA Tour. Μεταξύ άλλων, το παιχνίδι διαθέτει επίσης ένα σύνολο διάσημων μαθημάτων και παικτών. Επίσης περιλαμβάνει το Stroke Play, το Match Play και το Skins Play μεταξύ άλλων πολυάριθμων μεθόδων παιχνιδιού. Περιλαμβάνει επίσης τους τρόπους παιχνιδιού Four Ball, Best Ball και Stableford.
Πηγαδάκι Αιτωλοακαρνανίας
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Tiger Woods PGA Tour 06
Παιχνίδι
Με τη δυνατότητα προσαρμογής των παικτών γκολφ και την προώθηση αυτού του χαρακτήρα σε διάφορα στάδια (από ερασιτέχνη σε επαγγελματία), το παιχνίδι επιτρέπει υψηλό επίπεδο ταύτισης με τον χαρακτήρα. Τα προσαρμοσμένα ρούχα είναι αδειοδοτημένα και περιλαμβάνουν διάφορες μάρκες που υπάρχουν συνήθως στο επαγγελματικό γκολφ, μεταξύ άλλων: Nike, Adidas, Callaway, Ping, Taylormade κ.λπ.
Υποδοχή
Το Tiger Woods PGA Tour 06 έλαβε «γενικά καλέ» κριτικές σε όλες τις πλατφόρμες εκτός από την έκδοση Xbox 360, η οποία έλαβε «ανάμεικτες ή μέτριες» κριτικές, σύμφωνα με το Metacritic που συγκεντρώνει κριτικές βιντεοπαιχνιδιών.
PGA Tour 06 κέρδισε το PC Gamer των ΗΠΑ "Best Sports Game 2005" βραβείο ' Ο Τσακ Όσμπορν του περιοδικού έγραψε ότι η σειρά απλώς γίνεται όλο και καλύτερη με κάθε ετήσια έκδοση. Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Xbox Κατηγορία:Βιντεοπαιχνίδια των Windows Κατηγορία:Βιντεοπαιχνίδια τοποθετημένα στο Ηνωμένο Βασίλειο Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια του PlayStation Portable Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του GameCube Κατηγορία:Βιντεοπαιχνίδια του 2005
Σπινέντα
Η Σπινέντα (ιταλικά: Spineda) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Σπίνο ντ'Άντα
Το Σπίνο ντ'Άντα (ιταλικά: Spino d'Adda) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Αντρέ Αουγκούστο Λεόνε
Ο Αντρέ Αουγκούστο Λεόνε (André Augusto Leone), γεννημένος στις 12 Φεβρουαρίου 1979, είναι Βραζιλιάνος ποδοσφαιριστής ο οποίος έχει πάρει πλέον σύνταξη και έπαιζε ως κεντρικός αμυντικός.
Καριέρα
Ο Λεόνε γεννήθηκε στο Βάργκεμ Γκράντε ντο Σουλ του Σάο Πάολο. Από το 2000 έως το 2008 εκπροσώπησε, στη Βραζιλία, Campinas-SP, CR Vasco da Gama, Ituano Futebol Clube, Goiás Esporte Clube (δύο φορές), Cruzeiro Esporte Clube, Sport Club Corinthians Paulista και Vila Nova Futebol Clube.
Κατά τη διάρκεια αυτού του χρονικού πλαισίου, ο Λεόνε είχε επίσης θητείες στο εξωτερικό με τους Vicenza Calcio και AC Siena στην Ιταλία. Αφού απέτυχε να εμφανιστεί για καμία από τις δύο πλευρές, εντάχθηκε στην SC Braga της Πορτογαλίας για την εποχή 2008–09, παίζοντας περισσότερο από ό,τι αναμενόταν αρχικά την πρώτη του χρονιά λόγω μακροχρόνιων τραυματισμών στους συνήθεις αρχικούς Paulo Jorge και Alberto Rodríguez. Κατάφερε επίσης να σκοράρει στην εντός έδρας νίκη με 3-0 εναντίον της Σταντάρ Λιέγης για τη φάση των 16 του Κυπέλλου ΟΥΕΦΑ (4-1 στο σύνολο).
Ο Λεόνε εμφανίστηκε λιγότερο στην εκστρατεία 2009–10, αλλά παρόλα αυτά συμμετείχε σε 11 αγώνες της Primeira Liga, καθώς η Μπράγκα τερμάτισε στη δεύτερη θέση, σημειώνοντας εντός έδρας νίκη με 2–0 επί της CD Nacional στις 8 Ιανουαρίου 2010. Επέστρεψε στη χώρα του τον Ιούνιο, συμφωνώντας σε μια συμφωνία στο Sport Club Recife.
Τον Μάιο του 2011, ο 32χρονος Λεόνε αποφάσισε να μην επεκτείνει το συμβόλαιό του με τη Sport και αποχώρησε από τον σύλλογο.
Διακρίσεις
Βάσκο ντα Γκάμα
Ituano
Κρουζέιρο
Εξωτερικοί σύνδεσμοι
Κατηγορία:Ξένοι ποδοσφαιριστές στην Πορτογαλία Κατηγορία:Ξένοι ποδοσφαιριστές στην Ιταλία Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές Σπόρτινγκ Κλούμπε ντε Μπράγκα Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΑΚ Σιένα Κατηγορία:Ποδοσφαιριστές Βιτσέντσα Κάλτσιο Κατηγορία:Ποδοσφαιριστές Γκουαρανί Φουτεμπόλ Κλούμπε Κατηγορία:Ποδοσφαιριστές Σπορτ Κλουμπ ντο Ρεσίφε Κατηγορία:Ποδοσφαιριστές Σπορτ Κλαμπ Κορίνθιανς Παουλίστα Κατηγορία:Ποδοσφαιριστές Κρουζέιρο Εσπόρτε Κλούμπε Κατηγορία:Ποδοσφαιριστές Γκοϊάς Εσπόρτε Κλούμπε Κατηγορία:Ποδοσφαιριστές Ιτουάνο Φουτεμπόλ Κλούμπε Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Καμπεονάτο Μπραζιλέιρο Σέριε Β Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Αμυντικοί ποδοσφαιριστές Κατηγορία:Βραζιλιάνοι ποδοσφαιριστές
Ιωάννης Π. Μαυρομιχάλης
Ο Ιωάννης Πετρόμπεη Μαυρομιχάλης (Μάνη 1804 - Κυπαρισσία 1825) ήταν αγωνιστής του 1821, γιος του Πετρόμπεη Μαυρομιχάλη.
Βιογραφία
Ο Ιωάννης Μαυρομιχάλης ήταν τέταρτος γιος του Πετρόμπεη Μαυρομιχάλη και γνωστός αγωνιστής του 21. Γεννήθηκε στη Μάνη το 1804. Στα δεκαεπτά του χρόνια, στις 23 Μαρτίου 1821, μπήκε με τον πατέρα του στην Καλαμάτα. Μαζί με τον αδελφό του Ηλία και το θείο του Κυριακούλη Μαυρομιχάλη πολέμησε στη μάχη του Βαλτετσίου. Κατά την εισβολή του Δράμαλη, κλείσθηκε στην ακρόπολη του Άργους, αντιτάσσοντας άμυνα κατά των τούρκων. Μετά την απόβαση του Ιμπραήμ στην Πελοπόννησο, οι Αιγύπτιοι στις 9 Απριλίου 1825 παρατάχθηκαν μπροστά από το φρούριο του Νεοκάστρου της Πύλου. Ο Ιωάννης Μαυρομιχάλης εισήλθε στο φρούριο μαζί με τον αδελφό του Γεώργιο και τους μανιάτες τους. Στις 14 Απριλίου 1825 τραυματίστηκε βαριά και πέθανε αργότερα από τα τραύματα του στην Κυπαρισσία. Στην εφημερίδα «Ελληνικά Χρονικά», που εκδιδόταν στο Μεσολόγγι από το 1824, το γεγονός αναφέρετε ως εξής: «Σιμά των ειρημένων Ηλία, και Κυριακούλη, η οικογένεια του Μαυρομιχάλη επρόσφερε νεωστί και τρίτην άλλην πολύτιμονθυσίαν εις τον ιερόν της ελευθερίας βωμόν, τον νέωτατον Ιωάννην Μαυρομιχάλην η θυσία αύτη όχι μόνον διέλυσεν ως ιστόν αράχνης πάσαν αδίκως πρότερον αποδοθείσαν κατηγορίαν εις τον γηραιόν πατέρα, Πέτρον Μαυρομιχάλην, αλλ' ηύξησαν έτι μάλλον την δόξαν και την υπόληψίν του• χωρίς να μικροψυχήση, ουδέ να δοθή όλως εις λύπην δια τον άωρον θάνατον του αγαπητού του υιού, ο γνήσιος ούτος Σπαρτιάτης εμπνευσμένος από βαθύτατον αίσθημα του πατριωτισμού επροσκάλεσεν ευθύς όλους τους συμπατριώτας του εις τα όπλα, και απεφάσισε μόνος του να τρέξη εις το πεδίον της μάχης δια να εκδικηθή το πολύτιμον αίμα αυτού του υιού του...» [Ελληνικά Χρονικά, φ. 30, 10 Απριλίου 1825].
Αναφορές
Κατηγορία:Αγωνιστές του 1821
Ηνωμένο Βασίλειο της Μεγάλης Βρετανίας και της Ιρλανδίας
Το Ηνωμένο Βασίλειο της Μεγάλης Βρετανίας και της Ιρλανδίας ιδρύθηκε ως κυρίαρχο κράτος την 1η Ιανουαρίου του 1801 από τις Πράξεις Ένωσης του 1800, οι οποίες συγχώνευσαν τα βασίλεια της Μεγάλης Βρετανίας και της Ιρλανδίας. Η αυξανόμενη επιθυμία για μια Ιρλανδική Δημοκρατία οδήγησε στον ιρλανδικό πόλεμο της ανεξαρτησίας, ο οποίος είχε ως αποτέλεσμα η Ιρλανδία να αποχωρήσει από την Ένωση και να σχηματίσει το Ιρλανδικό Ελεύθερο Κράτος το 1922. Η Βόρεια Ιρλανδία παρέμεινε μέρος του Ηνωμένου Βασιλείου και το κράτος μετονομάστηκε, συνεπώς, «Ηνωμένο Βασίλειο της Μεγάλης Βρετανίας και της Βόρειας Ιρλανδίας».
Η Βρετανία χρηματοδότησε τον ευρωπαϊκό συνασπισμό που νίκησε τη Γαλλία το 1815 στους ναπολεόντειους πολέμους. Η Βρετανική Αυτοκρατορία έγινε έτσι η πρώτη παγκόσμια δύναμη για τον επόμενο αιώνα. Ο κριμαϊκός πόλεμος με τη Ρωσία και οι πόλεμοι των Μπόερς ήταν σχετικά μικρές επιχειρήσεις σε ένα πολύ ειρηνικό αιώνα. Η ταχεία εκβιομηχάνιση που ξεκίνησε τις δεκαετίες πριν από τη δημιουργία του κράτους συνέχισε μέχρι τα μέσα του 19ου αιώνα. Μια καταστροφική πείνα, που επιδεινώθηκε από την αδράνεια της κυβέρνησης στα μέσα του 19ου αιώνα, οδήγησε σε δημογραφική κατάρρευση σε μεγάλο μέρος της Ιρλανδίας και αύξησε τις εκκλήσεις για ιρλανδική αγροτική μεταρρύθμιση.
Ήταν μια εποχή γρήγορου οικονομικού εκσυγχρονισμού και ανάπτυξης της βιομηχανίας, του εμπορίου και των οικονομικών, στην οποία η Βρετανία κυριάρχησε σε μεγάλο βαθμό στην παγκόσμια οικονομία. Η μετανάστευση προς τις κύριες αποικίες και τις Ηνωμένες Πολιτείες Αμερικής ήταν αβάστακτη. Η Βρετανία δημιούργησε επίσης μια μεγάλη Βρετανική Αυτοκρατορία στην Αφρική και την Ασία, η οποία κυβερνούσε μέσω ενός μικρού αριθμού διαχειριστών που επόπτευαν τοπικές ελίτ. Η Ινδία, μακράν η σημαντικότερη αποικία, πέρασε μια σύντομη επανάσταση το 1857. Στην εξωτερική πολιτική η Βρετανία ευνόησε το ελεύθερο εμπόριο, που επέτρεψε στους χρηματοδότες και τους εμπόρους της να λειτουργούν με επιτυχία σε πολλές κατά τα άλλα ανεξάρτητες χώρες, όπως στη Νότια Αμερική. Η Βρετανία δεν σχημάτισε μόνιμες στρατιωτικές συμμαχίες μέχρι τις αρχές του 20ού αιώνα, όταν άρχισε να συνεργάζεται με την Ιαπωνία, τη Γαλλία και τη Ρωσία και ήρθε πιο κοντά στις Ηνωμένες Πολιτείες Αμερικής.
Εξωτερικοί σύνδεσμοι
Κατηγορία:Ιστορία του Ηνωμένου Βασιλείου Ηνωμενο Βασιλειο
Υπότιτλος (επικεφαλίδα)
μικρογραφία|Ταινία με υπότιτλους στα αγγλικά (αναφορά παύλα χρησιμοποιείται για τη διαφοροποίηση των ομιλητών). Οι υπότιτλοι προέρχονται είτε από ένα κείμενο ή από σενάριο διαλόγου ή σχολιασμό ταινιών, τηλεοπτικά προγράμματα, βιντεοπαιχνίδια, και τα σχετικά, που συνήθως εμφανίζονται στο κάτω μέρος της οθόνης, αλλά μπορεί επίσης να είναι στην κορυφή της, αν υπάρχει ήδη κείμενο στο κάτω μέρος της. Μπορεί να είναι είτε μια μορφή γραπτής μετάφρασης του διαλόγου σε μια ξένη γλώσσα, ή γραπτής απόδοσης του διαλόγου στην ίδια γλώσσα, με ή χωρίς επιπρόσθετες πληροφορίες, για να βοηθήσουν τους θεατές που είναι κωφοί ή βαρήκοοι να ακολουθήσουν το διάλογο, ή άτομα που δεν μπορούν να κατανοήσουν τον προφορικό διάλογο ή που έχουν προβλήματα αναγνώρισης προφοράς. Ή κωδικοποιημένη μέθοδος μπορεί είτε να έχει ήδη αποδοθεί με  βίντεο ή χωρις, είτε να αποδοθεί ως γραφικό ή κείμενο να και να επικαλυφθεί από το δέκτη. Οι μεμονωμένοι υπότιτλοι χρησιμοποιούνται στα DVD, Blu-ray και  στην τηλεόραση teletext/Digital Video Broadcasting (DVB) υποτιτλισμό ή σε EIA-608 λεζάντες,ο ι οποίοι είναι κρυμμένοι, εκτός αν ζητηθούν από τον θεατή από ένα μενού ή το τηλεχειριστήριο-κλειδί ή αν επιλεγούν από την αντίστοιχη σελίδα ή την υπηρεσία (π. χ., σελ. 888 ή CC1), έχοντας πάντα επιπλέον ηχητικές αναπαραστάσεις για κωφούς και βαρήκοους τηλεθεατές. Ή υποτιτλισμένη γλώσσα του τηλεκειμένου ακολουθεί τον αρχικό ήχο, εκτός από πολύγλωσσες χώρες όπου ο ραδιοτηλεοπτικός οργανισμός μπορεί να παρέχει υπότιτλους και σε άλλες γλώσσες σε άλλες σελίδες τηλεκειμένου. Οι EIA-608 λεζάντες είναι παρόμοιες, εκτός από τους ισπανικούς σταθμούς της βόρειας Αμερικής οι οποίοι μπορεί να αποδόσουν τις λεζάντες στα ισπανικά για CC3. Το DVD και το Blu-ray διαφέρουν μόνο στη χρήση run-length κωδικοποίημενων γραφικών αντί για κείμενο, καθώς επίσης και κάποια HD DVB εκπομπές.
Κατηγορία:Μετάφραση
Crouching Tiger, Hidden Dragon (βιντεοπαιχνίδι)
Πλοκή
Η δράση διαδραματίζεται στη δυναστεία Qing της Κίνας του 19ου αιώνα. Ο συνταξιούχος ξιφομάχος Λι αποφασίζει να δώσει το σπαθί του από νεφρίτη, «The Green Destiny» σε έναν ευγενή. Το ξίφος κλέβεται αμέσως μετά. Ο Λι πηγαίνει για να το ανακτήσει, βοηθούμενος από τον φίλο του, Yu Shu Lien. Η κόρη του ευγενή, Τζεν, συναντά συνέχεια και τους δύο χαρακτήρες.
Υποδοχή
Οι εκδόσεις Game Boy Advance και Xbox έλαβαν «ανάμεικτες» κριτικές, ενώ η έκδοση για PlayStation 2 έλαβε «κακές» κριτικές σύμφωνα με το Metacritic, που συγκεντρώνει κριτικές βιντεοπαιχνιδιών. Κατηγορία:Βιντεοπαιχνίδια του Xbox Κατηγορία:Βιντεοπαιχνίδια τοποθετημένα στην Κίνα Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια βασισμένα σε ταινίες Κατηγορία:Βιντεοπαιχνίδια της Ubisoft Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια του 2003
Γιαν Φου
Ο  Γιαν Φου (απλοποιημένα Κινέζικαπαραδοσιακά ΚινέζικαWade–Giles, IPA: [jæ̌n.fû ] * όνομα ευγένειας: Dao Ji, 幾道; 8 Ιανουαρίου 1854 — 27 Οκτωβρίου 1921) ήταν Κινέζος λόγιος και μεταφραστής, κυρίως διάσημος για την εισαγωγή δυτικών ιδεών, συμπεριλαμβανομένης της "φυσικής επιλογή ς" του Δαρβίνου, στην Κίνα στα τέλη του 19ου αιώνα.
Ζωή
Ο Γιαν Φου γεννήθηκε στις 8 Ιανουαρίου 1854 στη σημερινή Φουτσόου, στην επαρχεία Φουτσιάν, σε μια αξιοσέβαστη λόγια-ευγενή οικογένεια ασχολούμενη με το εμπόριο σχετικά με την Κινεζική ιατρική. Στα πρώτα του χρόνια, ο πατέρας του Γιαν Φου τον ενθάρρυνε σημαντικά να αποκτήσει μια υψηλή εκπαίδευση και να προετοιμαστεί για τις Αυτοκρατορικές εξετάσεις. Ωστόσο, ο θάνατος του πατέρα του το 1866 προκάλεσε μια απότομη αλλαγή στα σχέδια αυτά. Ένα χρόνο αργότερα, ο Γιαν Φου μπήκε στην Ακαδημία Fujian Arsenal (福州船政學堂) στο Fuzhou, ένα σχολείο του δυτικού κόσμου, όπου σπούδασε μια ποικιλία μαθημάτων, συμπεριλαμβανομένων των αγγλικών, της αριθμητικής, της γεωμετρίας, της άλγεβρας, της τριγωνομετρίας, της φυσικής, της χημείας, της αστρολογίας και της πλοήγησης. Αυτό ήταν ένα σημείο καμπής στη ζωή του νεαρού Γιαν Φου, καθώς ήταν σε θέση να βιώσει από πρώτο χέρι την επαφή με την επιστήμη της Δύσης, με αποτέλεσμα να αποκτήσει τον ενθουσιασμό που τον καθοδήγησε στο υπόλοιπο της καριέρας του.
Μετά την αποφοίτησή του με υψηλές τιμές το 1871, ο Γιαν Φου πέρασε τα επόμενα πέντε χρόνια στη θάλασσα. Αρχικά υπηρέτησε στη θάλασσα στο εκπαιδευτικό πλοίο Jianwei (建威) και αργότερα στο καταδρομικό Yangwu (陽武). Μεταξύ 1877-79 σπούδασε στο Βασιλικό Ναυτικό Κολέγιο, Greenwich, στην Αγγλία. Κατά την παραμονή του εκεί, γνωρίστηκε με τον πρώτο πρέσβη της Κίνας, τον Guo Songtao, και παρά τη διαφορά ηλικίας και τη διαφορά του κοινωνικού τους επιπέδου, ανέπτυξαν μια ισχυρή φιλία. Ο Μπέντζαμιν Σβαρτς αναφέρει στη βιογραφία του ότι "συχνά αυτοί περνούσαν μέρες και νύχτες συζητώντας τις διαφορές και τις ομοιότητες της κινεζικής και δυτικής σκέψης και των πολιτικών θεσμών".
Η επιστροφή του στην Κίνα, όμως, δεν του έδωσε την άμεση επιτυχία που ήλπιζε. Αν και δεν ήταν σε θέση να περάσει την Αυτοκρατορική Εξέταση Δημόσιων Υπηρεσιών, ήταν σε θέση να αποκτήσει μια θέση διδασκαλίας στην Ακαδημία Fujian Arsenal και στη συνέχεια στη σχολή Beiyang Αξιωματικών Ναυτικού (北洋水師學堂) στο Tianjin. Εκείνο το διάστημα ο Γιαν Φου υπέκυψε στο όπιο, εθισμός ο οποίος ξεκίνησε στην Κίνα.
Μετά την Κινεζική ήττα στο Πρώτο Σινο-Ιαπωνικό Πόλεμο (1894-95, πόλεμος για τον έλεγχο της Κορέας), ο Γιαν Φου έγινε διάσημος. Τιμάται για τις μεταφράσεις του, συμπεριλαμβανομένων των Εξέλιξη και Ηθική του Τόμας Χάξλεϊ, Ο Πλούτος των Εθνών του Adam Smith, Για την Ελευθερία του John Stuart Mill και την Μελέτη της Κοινωνιολογίας του Χέρμπερτ Σπένσερ. Ο Γιαν άσκησε κριτική στις ιδέες του Δαρβίνου και άλλων, προσφέροντας τις δικές του ερμηνείες. Οι ιδέες της "φυσικής επιλογής" και της "επιβίωσης του ισχυρότερου" εισήχθησαν στους Κινέζους αναγνώστες μέσω της δουλειάς του Χάξλεϋ. Η πρώτη αποδόθηκε ευρέως από τον Γιάν Φου στα Κινέζικα ως tiānzé (天擇).
Μπερνάρ Κουρτουά
Ο Μπερνάρ Κουρτουά (Bernard Courtois, 8 Φεβρουαρίου 1777 – 27 Σεπτεμβρίου 1838) ήταν Γάλλος χημικός, που ανεκάλυψε/απεμόνωσε πρώτος το στοιχείο ιώδιο και τη μορφίνη.
Οικογένεια και παιδική ηλικία
Ο Μπερνάρ Κουρτουά γεννήθηκε στην Ντιζόν ως το τρίτο από 6 αδέλφια και μεγάλωσε στο επιστημονικό περιβάλλον του τόπου εργασίας του πατέρα του, την «Ακαδημία της Ντιζόν». Το ίδρυμα αυτό, στο οποίο κατοικούσε η οικογένεια, ήταν ένα μικρό ξενοδοχείο που είχε μετασκευασθεί ώστε να είναι κατάλληλο για επιστημονικές έρευνες. Ο πατέρας του Μπερνάρ, ο Ζαν-Μπατίστ Κουρτουά (γενν. 1748), εργαζόταν για λογαριασμό του χημικού ντε Μορβώ, καθώς και για την Ακαδημία ως φαρμακοποιός (pharmacien de l'Academie κατά την οικογένειά του). Το 1789 η οικογένεια μετακόμισε στο πειραματικό νιτροποιείο του Σαιν Μεντάρ (Νitrière Magny-Saint-Médard), το οποίο αγόρασε ο Ζαν-Μπατίστ Κουρτουά από τον ντε Μορβώ και τον συνεταίρο του.
Γιαν Φου
Ζωή
Ενστερνίστηκε μοναρχικές και συντηρητικές πεποιθήσεις που υποστήριζαν τον Yuan Shikai (袁世凱) και τον Zhang Xun (張勛) για να ανακηρυχθούν αυτοκράτορες στην μετέπειτα ζωή του. Συμμετείχε επίσης στην ίδρυση της Chouanhui (籌安會), ενός οργανισμού ο οποίος υποστήριξε την αποκατάσταση της μοναρχίας. Περιφρόνησε την "Νέα Λογοτεχνία Επαναστατών" όπως ο Hu Shi (胡適).
Μπερνάρ Κουρτουά
Σταδιοδρομία
Τόσο ο Μπερνάρ, όσο και ο δευτερότοκος αδελφός του, ο Πιερ, έμαθαν την τέχνη της παρασκευής νιτρικού καλίου για την παραγωγή πυρίτιδας για τις ανάγκες της Γαλλικής Επανάστασης. Ωστόσο, ο Μπερνάρ, επεκτάθηκε πέρα από αυτή την ασχολία, μαθαίνοντας χημεία. Σε ηλικία 18 ετών περίπου άφησε την οικογένειά του για να μαθητεύσει στην Οσέρ πρακτική χημεία, κοντά στον κύριο Φρεμύ, τον μελλοντικό παππού του χημικού Εντμόν Φρεμύ. Στη συνέχεια εξασφάλισε μία θέση κοντά στον Αντουάν Φρανσουά ντε Φουρκρουά, συνεργάτη του ντε Μορβώ, στην Εκόλ Πολυτεκνίκ των Παρισίων. Το 1799 ο Κουρτουά υπηρέτησε ως φαρμακοποιός σε στρατιωτικά νοσοκομεία. Το 1801 επέστρεψε στην Εκόλ Πολυτεκνίκ και εργάσθηκε στο εργαστήριο του Λουί Ζακ Τενάρ.
Γιαν Φου
Ζωή
Στις 27 Οκτωβρίου 1921, μετά την επιστροφή του στο σπίτι του στο Fuzhou μόλις ένα χρόνο πριν αναρρώσει από το επαναλαμβανόμενο άσθμα, ο Γιαν Φου πέθανε σε ηλικία 67 ετών.
Μπερνάρ Κουρτουά
Σταδιοδρομία
Το 1802 ο Κουρτουά συνεργάσθηκε με τον Αρμάν Σεγκιέν στην Εκόλ Πολυτεκνίκ στη μελέτη του οπίου. Από το όπιο κατόρθωσαν να απομονώσουν τη μορφίνη, το πρώτο γνωστό αλκαλοειδές. Το 1804 ο Σεγκιέν παρουσίασε το πρώτο υπόμνημα περί οπίου στο Institut de France. Ο L.G. Toraude προσθέτει την εξής σημείωση στο τέλος της βιογραφίας του Κουρτουά: Φοβούμαι ότι υπάρχει ένα σημείο στο οποίο δεν επεκτάθηκα όσο έπρεπε στην καταγραφή αυτής της μελέτης. Πρόκειται για τη συμμετοχή του Κουρτουά στην ανακάλυψη της μορφίνης. Αν και ο Κουρτουά ήταν ο στενός συνεργάτης του, ο Σεγκιέν δεν τον κατονόμασε [στο υπόμνημά του]... ...Ωστόσο, δύο μαρτυρίες από τελείως διαφορετική προέλευση την επιβεβαιώνουν: Η πρώτη από τον επιστήμονα Φρεμύ, ο οποίος αναφέρει σε μία από τις επιστολές του ότι έχει δει τον Κουρτουά να προσπαθεί να παρασκευάσει συνθετικά τα οργανικά αλκάλια. Η άλλη μαρτυρία προέρχεται από έναν μη σπουδαγμένο άνθρωπο, που δεν είναι άλλος από τη χήρα του Κουρτουά, η οποία γράφει 20 χρόνια μετά τον θάνατο του συζύγου της, πως για πολύ καιρό είχε αφοσιωθεί στη σοβαρή μελέτη της μορφίνης. Αυτές είναι δύο μαρτυρίες μεγάλης σημασίας... ...και δεν πρέπει να παραθεωρηθούν.
Γιαν Φου
Μεταφραστική θεωρία
δεξιά|μικρογραφία|200x200εσ|Άγαλμα του Yan Fu στο [[Τιεντζίν|Tianjin]] Ο Γιαν Φου δήλωσε στον πρόλογο της μετάφρασης του Εξέλιξη και Ηθική (天演論) ότι "υπάρχουν τρεις δυσκολίες στη μετάφραση: η πίστη, η εκφραστικότητα και η κομψότητα" (譯事三難：信達雅). Δεν τα όρισε ως γενικά πρότυπα για τη μετάφραση και δεν είπε ότι ήταν ανεξάρτητα το ένα από το άλλο. Ωστόσο, από τη δημοσίευση αυτής της εργασίας, η φράση "πίστη, εκφραστικότητα και κομψότητα" έχει αποδοθεί στον Γιαν Φου ως ένα πρότυπο για κάθε καλή μετάφραση, και έχει γίνει ένα κλισέ στους ακαδημαϊκούς κύκλους της Κίνας, δίνοντας αφορμή για πολλές συζητήσεις και διατριβές. Ορισμένοι μελετητές υποστηρίζουν ότι αυτό το απόφθεγμα στην πραγματικότητα προέρχεται από τον Σκωτσέζο θεωρητικό της μετάφρασης, Alexander Fraser Tytler.
Μπερνάρ Κουρτουά
Σταδιοδρομία
Οι έρευνες των Σεγκιέν και Κουρτουά πάνω στο όπιο στην Εκόλ Πολυτεκνίκ τελείωσαν το 1804. Μετά ο Κουρτουά, παραμένοντας στο Παρίσι, συνέχισε την επιχείρηση του πατέρα του, παρασκευάζοντας νιτρικό κάλιο. Το 1805 ο πατέρας του φαλίρισε και μπήκε από τους δανειστές του στη φυλακή μέχρι το τέλος του 1807. Ο Μπερνάρ διοίκησε την επιχείρηση μέχρι να απελευθερωθεί ο πατέρας του. Καταγράφεται στην απογραφή του 1806 ως salpêtrier («νιτροποιός») των Παρισίων. Το 1808 ο Μπερνάρ Κουρτουά νυμφεύθηκε την κόρη μιας Παριζιάνας κομμώτριας. Τα αρχεία δείχνουν ότι συνέχισε να λειτουργεί το μικρό εργοστάσιο νίτρου της οικογένειας μέχρι το 1821.
Γιαν Φου
Μεταφραστική θεωρία
Αν και η κλασική πεζογραφία του Γιαν Φου έκανε το καλύτερο δυνατό για να ανταποκριθεί στα πρότυπα "πίστη, εκφραστικότητα και κομψότητα", υπήρχαν εκείνοι που επέκριναν τα έργα του ως προς το ότι δεν είναι προσβάσιμα στις νεότερες γενιές. Ειδικότερα, ένας διάσημος φιλελεύθερος από το Κίνημα May Fourth Movement, ο Cai Yuanpei, σε ένα άρθρο που γράφτηκε το 1924, είπε ότι οι μεταφράσεις του Γιαν Φου "φαίνεται να είναι ντεμοντέ και είναι δύσκολο να κατανοήσουμε το λογοτεχνικό του ύφος, αλλά το πρότυπο με το οποίο επέλεξε τα βιβλία και ο τρόπος που τα μετέφρασε είναι αξιοθαύμαστος ακόμα και σήμερα". Άλλες κριτικές του έργου του προέκυψαν όταν οι Κινέζοι μελετητές απέκτησαν περισσότερη γνώση της δυτικής μάθησης.
Μπερνάρ Κουρτουά
Σταδιοδρομία
Το 1811 ο πόλεμος είχε προκαλέσει τη μείωση της κρατικής παραγωγής νιτρικού καλίου, εξαιτίας της ελλείψεως στάχτης ξύλου, από την οποία παρασκευαζόταν. Ως εναλλακτική πηγή, χρησιμοποιήθηκαν τα φύκια και η στάχτη τους. Ωστόσο, τα φύκια περιείχαν και μία άλλη, άγνωστη ως τότε, σημαντική χημική ουσία. Μια μέρα στα τέλη του 1811, απομονώνοντας ενώσεις του νατρίου και του καλίου από τη στάχτη των φυκιών, ο Κουρτουά ανεκάλυψε το ιώδιο προσθέτοντας θειικό οξύ στη στάχτη αυτή. Αναζητούσε την αιτία για τη διάβρωση των χάλκινων δοχείων που χρησιμοποιούσε, όταν πρόσεξε έναν βιολετί (ιώδη) ατμό να βγαίνει από αυτά. Ο Χάμφρυ Ντέιβυ έγραψε αργότερα: Τούτη η ουσία ανακαλύφθηκε τυχαία προ διετίας από τον Κουρτουά, έναν παρασκευαστή των Παρισίων. Κατά τη διαδικασία παρασκευής σόδας από τη στάχτη φυκιών, διεπίστωσε ότι τα μεταλλικά δοχεία που χρησιμοποιούσε είχαν διαβρωθεί και αναζητούσε την αιτία όταν ανεκάλυψε τη νέα ουσία. Εμφανίσθηκε όταν προστέθηκε λίγο θειικό οξύ στη στάχτη μετά την εξαγωγή ανθρακικής σόδας. Όταν το οξύ έχει αρκετή συγκέντρωση ώστε να θερμάνει πολύ το διάλυμα, η νέα ουσία εμφανίζεται ως ένας όμορφος μοβ ατμός και συμπυκνώνεται σε κρυστάλλους που έχουν το χρώμα και τη λάμψη του γραφίτη.
Γιαν Φου
Μεταφρασμένα έργα
δεξιά|μικρογραφία|Yan Fu μετάφραση του Εξέλιξη και την Ηθική Ο Γιάν Φου, ένας από τους πιο σημαντικούς μελετητές της γενιάς του, εργάστηκε για να εισαγάγει δυτικές κοινωνικές, οικονομικές και πολιτικές ιδέες στην Κίνα. Προηγούμενες μεταφραστικές προσπάθειες είχαν επικεντρωθεί κυρίως στην θρησκεία και την τεχνολογία. Ο Γιαν Φου ήταν επίσης ένας από τους πρώτους μελετητές που είχε προσωπικές εμπειρίες στη δυτική κουλτούρα, ενώ πολλοί προηγούμενοι μελετητές ήταν φοιτητές στην Ιαπωνία, που τότε μετέφρασαν έργα του δυτικού κόσμου από τα Ιαπωνικά στα Κινέζικα. Ο Γιαν Φου, επίσης, έπαιξε ένα σημαντικό ρόλο στην τυποποίηση της επιστήμης της ορολογίας στην Κίνα κατά τη διάρκεια της θητείας του ως Επικεφαλής του State Terminology Bureau.
Μπερνάρ Κουρτουά
Τα ύστερα χρόνια
Ο Κουρτουά πιστώνεται τόσο από τον Χ. Ντέιβυ όσο και από τον Ζοζέφ Λουί Γκαι-Λυσάκ με την ανακάλυψη του ιωδίου. Προχώρησε στην παραγωγή ιωδίου υψηλής ποιότητας και των αλάτων του το 1822. Το 1831 κέρδισε 6.000 γαλλικά φράγκα ως μέρος του Βραβείου Montyon από την Ακαδημία Επιστημών για την ιατρική αξία του ιωδίου. Ωστόσο, πάλευε με τα οικονομικά του για το υπόλοιπο της ζωής του και, όταν απεβίωσε σε ηλικία 62 ετών, δεν άφησε κάποια περιουσία στη χήρα του και στον γιο τους. Το έτος του θανάτου του, το Περιοδικό ιατρικής χημείας (Journal de chimie médicale) σημείωσε ξερά και λακωνικά την εκδημία του στις «Νεκρολογίες» του ως εξής: «Ο Μπερνάρ Κουρτουά, ο ανακαλύψας το ιώδιο, απεβίωσε στο Παρίσι την 27η Σεπτεμβρίου 1838, αφήνων την χήρα του άνευ περιουσίας. Εάν είχε λάβει ένα πιστοποιητικό ευρεσιτεχνίας, θα είχε αποκτήσει μεγάλη περιουσία».
Γιαν Φου
Μεταφρασμένα έργα
Το 1895 δημοσίευσε το Zhibao 直報, μια Κινεζική εφημερίδα που ιδρύθηκε στο Tianjin από τον Γερμανό Constantin von Hannecken (1854-1925), η οποία περιέχει μερικά από τα πιο διάσημα κείμενά του: Αργότερα, από το 1898 έως το 1909, ο Γιάν Φου ξεκίνησε να μεταφράζει τα ακόλουθα μεγάλα έργα της Δυτικής φιλελεύθερης σκέψης:
Μπερνάρ Κουρτουά
Πηγές
Κατηγορία:Γάλλοι χημικοί Κατηγορία:Χημικοί του 19ου αιώνα Κατηγορία:Γάλλοι του 19ου αιώνα Κατηγορία:Ιώδιο
Γλωσσική ερμηνεία
μικρογραφία|300x300εσ|Καμπίνες διερμηνείας στο [[Ευρωπαϊκό Κοινοβούλιο οι οποίες μεταφράζουν ταυτόχρονα συζητήσεις ανάμεσα στις 24 επίσημες γλώσσες της Ευρωπαϊκής Ένωσης (συγκριτικά, τα Ηνωμένα Έθνη έχουν έξι επίσημες γλώσσες). Το Ευρωπαϊκό Κοινοβούλιο είναι το πιο πολύγλωσσο κοινοβούλιο και ο μεγαλύτερος εργοδότης διερμηνέων στον κόσμο.]] Διερμηνεία  είναι η προφορική μετάφραση λόγου ή συμβόλων από μια γλώσσα σε μια άλλη. Οι Μεταφραστικές Σπουδές είναι η συστηματική μελέτη της θεωρίας, της περιγραφής και της εφαρμογής της διερμηνείας και της μετάφρασης.
Ο διερμηνέας είναι ένα άτομο που μετατρέπει μια σκέψη ή έκφραση από μια γλώσσα-πηγή σε έκφραση με ανάλογη σημασία σε μια γλώσσα-στόχο, είτε ταυτόχρονα σε "πραγματικό χρόνο" είτε σταδιακά, όταν ο ομιλητής κάνει προσωρινή παύση μετά την ολοκλήρωση μιας ή δύο προτάσεων.
Ο στόχος του διερμηνέα είναι να μεταφέρει κάθε σημασιολογικό στοιχείο, καθώς και τον τόνο, το ύφος και κάθε πρόθεση και νόημα του μηνύματος που ο ομιλητής της γλώσσας-πηγής απευθύνει προς τους παραλήπτες της γλώσσας-στόχου (με εξαίρεση την διερμηνεία μετάφρασης, που χρησιμοποιείται μερικές φορές σε συνέδρια)
Στην περίπτωση γραπτών ομιλιών και διαλέξεων, μερικές φορές χρησιμοποιούνται ήδη μεταφρασμένα κείμενα.
Σύγκριση με τη μετάφραση
Οι όροι διερμηνεία και μετάφραση χρησιμοποιούνται συνήθως εναλλακτικά, αλλά δεν είναι συνώνυμοι. Ο όρος διερμηνεία περιγράφει την άμεση μετάφραση της πηγής (προφορικής ή γραπτής) προφορικά (ή με τη χρήση της νοηματικής γλώσσας), ενώ η μετάφραση είναι η μετατροπή της πηγής ( καταγεγραμμένος προφορικός λόγος, σύμβολα ή κείμενο) σε κείμενο. Η βασική πρακτική διαφορά είναι ότι, στη μετάφραση, ο μεταφραστής έχει περισσότερο χρόνο για να εξετάσει το αποτέλεσμα και να έχει πρόσβαση σε πηγές (λεξικά, γλωσσάρια, κτλ.) κατά τη διάρκεια αυτής της διαδικασίας. Οι παραπάνω όροι δεν πρέπει να συγχέονται με την μεταγραφή, η οποία, αντίθετα, επιδιώκει να μετατρέψει τον ήχο μίας γλώσσας σε γραπτό λόγο ή μορφή μίας άλλης γλώσσας, χωρίς την παρουσία διερμηνείας ή μετάφραση νοήματος. Τέτοια παραδείγματα μεταγραφής είναι μια προφορική Κινεζική διάλεκτος που γράφεται με τη χρήση αλφαβητικών χαρακτήρων, καθώς και η αποτύπωση της αγγλικής γλώσσας σε μία μορφή της Αγγλικής που αποτελείται από σύμβολα, όπως για παράδειγμα τα Νοηματικά Ακριβή Αγγλικά.
Σε ένα νομικό πλαίσιο, όπως την διερμηνεία μιας δικαστικής διαδικασίας, όπου οι επιπτώσεις της παρερμηνείας μπορεί να είναι ολέθριες, η ακρίβεια είναι υψίστης σημασίας. Μπορούν να δημιουργηθούν ομάδες που αποτελούνται από δύο ή περισσότερα διερμηνείς, με τον ένα να κάνει την διερμηνεία και τον δεύτερο να επιβλέπει την διερμηνεία για μεγαλύτερη ακρίβεια στη μετάφραση.
Οι μεταφραστές έχουν το χρόνο για να εξετάσουν και να αναθεωρήσουν την κάθε λέξη και φράση πριν την παράδοση των προϊόντων στον πελάτη. Ενώ ο στόχος της ζωντανής ερμηνείας είναι να επιτευχθεί απόλυτη ακρίβεια ανά πάσα στιγμή, οι λεπτομέρειες της αρχικής (πηγή) ομιλίας μπορεί να χαθούν. Σε αυτή τη περίπτωση οι διερμηνείς μπορούν να ζητήσει διευκρινίσεις από τον ομιλητή. Σε οποιαδήποτε γλώσσα, συμπεριλαμβανομένων των νοηματικών γλωσσών, όταν ο ομιλητής χρησιμοποιεί μια λέξη για την οποία δεν υπάρχει ακριβής αντιστοιχία σε μια γλώσσα-στόχο, η παράφραση μπορεί να είναι απαραίτητη, προκειμένου να ερμηνευτεί πλήρως η προβλεπόμενη έννοια της λέξης.
Ταυτόχρονη
μικρογραφία|Διερμηνέας του σταθμού (η τelevic Conference) στο Ευρωπαϊκό Δικαστήριο Στην ταυτόχρονη διερμηνεία (ΤΔ), υπάρχει το μειονέκτημα ότι ο διερμηνέας πρέπει να κάνει ό,τι καλύτερο μπορεί εντός του χρόνου που του επιτρέπει ο ρυθμός του λόγου της πηγής και τα πλεονεκτήματα εξοικονόμησης χρόνου και μη διαταραχής της φυσικής ροής λόγου των ομιλητών. Η πιο κοινή μορφή είναι η αυτοσχέδια ΤΔ, όπου ο διερμηνέας δεν γνωρίζει το μήνυμα, έως ότου το ακούσει.
Σε ένα ιδανικό πλαίσιο προφορικού λόγου, ο διερμηνέας κάθεται σε έναν θάλαμο με ηχομόνωση και μιλάει σε ένα μικρόφωνο, ενώ βλέπει και ακούει καθαρά τον ομιλητή της γλώσσας-πηγής μέσω ακουστικών. Η ταυτόχρονη διερμηνεία παρέχεται στους ακροατές της γλώσσας-στόχου μέσω ακουστικών.
Η πρώτη εισαγωγή και χρήση της αυτοσχέδιας ταυτόχρονης διερμηνείας με τη χρήση ηλεκτρονικού εξοπλισμού που θα μπορούσε να εξυπηρετήσει μεγάλο αριθμό ακροατών ήταν στη δίκη της Νυρεμβέργης του 1945-1946, με τέσσερις επίσημες γλώσσες. Η τεχνολογία ταυτόχρονης διερμηνείας δημιουργήθηκε στη δεκαετία του 1920 και του 1930, όταν ο Αμερικανός επιχειρηματίας Έντουαρντ Φάιλιν και ο Βρετανός μηχανικός Άλαν Γκόρντον Φίνλεϊ ανέπτυξαν εξοπλισμό για ταυτόχρονη διερμηνεία με την IBM.
Διαδοχική
Στην διαδοχική διερμηνεία (ΔΔ), ο ομιλητής είναι απαραίτητο να κάνει παύση για να επιτρέψει την διερμηνεία — η ακρίβεια είναι πολύ μεγάλη, αλλά ο χρόνος που απαιτείται είναι πολύ μεγαλύτερος (πιθανόν το διπλάσιο του χρόνου που απαιτείται). Παραδοσιακά, ο διερμηνέας θα καθίσει ή θα σταθεί κοντά στον ομιλητή.
Η διαδοχική διερμηνεία μπορεί να διεξαχθεί σε ένα μοτίβο μικρών η μεγαλύτερων τμημάτων σύμφωνα με την προτίμηση του διερμηνέα. Στην  ΔΔ μικρών τμημάτων, ο διερμηνέας βασίζεται κυρίως στη μνήμη του ενώ, στην ΔΔ μεγαλύτερων τμημάτων, οι περισσότεροι διερμηνείς θα βασιστούν στις σημειώσεις τους. Η διαδοχική διερμηνεία ολοκληρωμένων σκέψεων ,αντί μικρότερων τμημάτων τους, είναι επιθυμητή, έτσι ώστε ο διερμηνέας να έχει ολόκληρο το νόημα πριν από την απόδοση του στη γλώσσα-στόχο. Αυτό δίνει μια πιο αληθινή, πιο ακριβή και πιο προσιτή διερμηνεία συγκριτικά με την διαδοχική διερμηνεία μικρότερων τμημάτων ή την ταυτόχρονη διερμηνεία.
Μια προσπάθεια για συναίνεση σχετικά με τα μήκη των τμημάτων μπορεί να επιτευχθεί πριν από την έναρξη, ανάλογα με την πολυπλοκότητα του αντικειμένου και το σκοπό της διερμηνείας, αν και οι ομιλητές γενικά αντιμετωπίζουν δυσκολία προσαρμογής σε αφύσικα μοτίβα λόγου.εκκρεμεί παραπομπή]
Περιστασιακά, απαιτείται από το διερμηνέα η εξ'όψεως και απευθείας μετάφραση εγγράφων κατά την διαδοχική διερμηνεία. Αυτό το είδος μετάφρασης συνδυάζει διερμηνεία και μετάφραση* ο διερμηνέας πρέπει να αποδώσει το κείμενο της γλώσσας-πηγής στην γλώσσα-στόχο, σαν να ήταν γραμμένο στη γλώσσα-στόχο. Αυτή η μετάφραση παρουσιάζεται συνήθως, αλλά όχι αποκλειστικά, σε δικαστικές και ιατρικές μεταφράσεις.
Η διαδοχική διερμηνεία μπορεί να επιλεχθεί όταν είναι παρόντες δίγλωσσοι ακροατές που επιθυμούν να ακούσουν τον αρχικό λόγο καθώς και εκείνον που έχει διερμηνευτεί ή όταν, η καταγραφή και των δύο είναι απαραίτητη, όπως στην δικαστηριακό πλαίσιο.εκκρεμεί παραπομπή]
Όταν δεν υπάρχει κανένας διερμηνέας διαθέσιμος για να διερμηνεύσει απευθείας από την πηγή στον στόχο, έναw διερμηνέας θα εισαχθεί ως μεσολαβητής για την αναμετάδοση, π. χ. Η ελληνική γλώσσα-πηγή θα μπορούσε να διερμηνευτεί στα αγγλικά και έπειτα από τα αγγλικά σε μια άλλη γλώσσα. Αυτή είναι επίσης ευρέως γνωστή ως διπλή διερμηνεία. Μπορεί να είναι απαραίτητη μέχρι και η τριπλή διερμηνεία, ιδιαίτερα όταν ενέχονται σπάνιες γλώσσες ή διάλεκτοι. Μια τέτοια διερμηνεία μπορεί να διεξαχθεί αποτελεσματικά μόνο με την χρήση διαδοχικής διερμηνείας.
Ψιθυριστή
Στη ψιθυριστή διερμηνεία (chuchotage, στα γαλλικά), που μερικές φορές ονομάζεται και ταυτόχρονη ψιθυριστή διερμηνεία, ο διερμηνέας συνήθως δεν ψιθυρίζει, αλλά απλώς μιλάει χαμηλόφωνα. Αυτό απαιτεί πολύ κοντινή απόσταση από το στόχο( ή στόχους) και μπορεί να είναι κουραστικό λόγω της στάσης του διερμηνέα.
Εξαιτίας της έντονης συγκέντρωσης που απαιτείται από τους διερμηνείς για να ακούν την κάθε λέξη και να παρέχουν μια ακριβή απόδοση στη γλώσσα-στόχο, επαγγελματίες διερμηνείς εργάζονται σε ζεύγη ή σε ομάδες των τριών, έτσι ώστε να μπορούν να αλλάζουν και να ξεκουραζονται μετά από την ερμηνεία για περίπου δέκα με είκοσι λεπτά (ανάλογα με το βαθμό δυσκολίας του περιεχομένου).
Διερμηνεία Συνεδρίων
Η διερμηνεία συνεδρίων αναφέρεται στη διερμηνεία σε ένα συνέδριο ή σε μεγάλες διασκέψεις, είτε ταυτόχρονα είτε διαδοχικά. Η εμφάνιση πολυγλωσσικών συνεδριάσεων  έχει μειώσει το ποσοστό των διαδοχικών διερμηνειών τα τελευταία 20 χρόνια.